pythainlp/thai-wiki-dataset-v4 huggingface dataset:
มหาหิงคุ์

มหาหิงคุ์ (ถอดรูปได้เป็น หีค หรือ หีงคะ ชื่อภาษาอังกฤษคือ asafoetida หรือเรียกสั้น ๆ ว่า hing) เป็นยางที่หลั่งจากพืชหลายชนิดในสกุลมหาหิงคุ์ ("Ferula") ซึ่งมีถิ่นกำเนิดในประเทศอิหร่าน อัฟกานิสถาน และนิยมเพาะปลูกใกล้กับประเทศอินเดีย มหาหิงคุ์มีกลิ่นเหม็นฉุน รสเผ็ดร้อน นิยมใช้ทำยาแก้ท้องอืดท้องเฟ้อในเด็ก นอกจากนี้ยังใช้เป็นยาระบาย ยาแก้ไข้หวัด และใช้ผสมอาหารได้อีกด้วย
ศัพทมูลวิทยา/ที่มาของชื่อ.
ชื่อภาษาอังกฤษของมหาหิงคุ์คือ asafoetida ซึ่งมาจากคำภาษาลาติน asa ซึ่งแปลว่ายางไม้ และ foetidus ซึ่งแปลว่ากลิ่นเหม็นแรง บางทีอาจเรียกว่า Devil's dung ซึ่งแปลว่ามูลผี อนึ่งคำ aza มาจากภาษาเปอร์เซีย ว่า azā ส่วนชื่อภาษาฮินดี ใช้ หีค (हींग) เนื่องจากพืชชนิดนี้มีกลิ่นแรงมาก ในภาษาฝรั่งเศสจึงเรียกว่า แมร์ดดูดียาบล์ (merde du Diable) ซึ่งแปลว่ามูลผีเช่นเดียวกับชื่อภาษาอังกฤษ
ประโยชน์.
การใช้ประกอบอาหาร.
มหาหิงคุ์เป็นเครื่องเทศที่มีฤทธิ์ช่วยย่อยอาหาร มักใช้ร่วมกันกับขมิ้น ใส่ในแกงกะหรี่ มหาหิงคุ์มีกลิ่นแรงมาก จึงต้องใส่ไว้ในโหลปิดแน่นมิให้อากาศเข้าออกได้ มิเช่นนั้นจะทำให้กลิ่นไปปะปนเครื่องเทศชนิดอื่น บางทีนิยมผสมกับแป้งปริมาณมาก เพื่อมิให้กลิ่นแรงเกินไปเวลาใช้ 
ถึงจะมีกลิ่นไม่พึงประสงค์ แต่เมื่อใส่ในน้ำมันร้อน ๆ หรือเนยใส จะได้กลิ่นหอมหวนคล้ายกับหัวหอมผสมกับกระเทียม (นิยมใช้ในบรรดาผู้ที่ไม่รับประทานหัวหอมหรือกระเทียม) นิยมใส่ขณะทำการ tempering หรือการผัดเครื่องเทศกับน้ำมันในขั้นแรกของการทำอาหารอินเดีย มหาหิงคุ์ยังช่วยให้รสชาติของอาหารกลมกล่อม ใช้เพียงเล็กน้อยในการประกอบอาหาร
ในบางลัทธิเช่น โยคี จะห้ามการรับประทาน กระเทียม หัวหอม และมหาหิงคุ์ เช่นเดียวกับ เนื้อสัตว์และแอลกอฮอล์
การใช้เป็นยา.
มหาหิงคุ์เป็นยาแก้ท้องอืด ลดอาการปวดเกร็งในช่องท้อง โดยมีฤทธิ์ลดการเจริญและแบ่งตัวของเชื้อแบคทีเรียในลำไส้ รวมทั้งใช้เป็นยาช่วยย่อย เป็นยาระบายแก้อาการท้องผูกได้ด้วย ในไทย มหาหิงคุ์ใช้ผสมกับเอทิลแอลกอฮอล์ทาท้องเด็กอ่อนเพื่อช่วยให้ขับลม หรืออาจจะผสมน้ำหยอดให้เด็กรับประทาน อาจใช้แก้พิษฝิ่นที่สูบเข้าไปด้วยได้
เมื่อมหาหิงคุ์ถูกนำเข้าสู่โลกตะวันตก ก็ได้มีการทดลองใช้สารละลายมหาหิงคุ์ในแอลกอฮอล์รักษาแผล แก้ไข้หวัด โดยมีการนำไปใช้ในการรักษาผู้ป่วยจากไข้หวัดสเปนเมื่อ พ.ศ. 2461 จนในเวลาต่อมาได้มีการบรรจุลงในรายการตำรายากลางของสหรัฐอเมริกา (United States Pharmacopeia) เพื่อใช้เป็นยาป้องกันโรคไข้หวัด ล่าสุดมีการทดลองใช้รากของมหาหิงคุ์เพื่อฆ่าไวรัสไข้หวัดใหญ่ H1N1
ยิ่งไปกว่านั้น มหาหิงคุ์สามารถใช้ลดอาการโรคลมชัก ได้อีกด้วย
ลักษณะ.
ยางจากต้นมหาหิงคุ์ประกอบด้วยยางเหนียว 40 - 65% ยางภายในเซลล์ 25% น้ำมันหอมระเหย 10–15% โดยมีเถ้า 1.5–10% ประกอบด้วยสารสำคัญเช่น อะซาเรซิโนแทนนอล (asaresinotannol) A และ B, กรดเฟรูลิก, อัมเบลลิเฟอโรน และสารอื่น ๆ ยางมหาหิงคุ์ได้จากการเจาะหรือตัดเอาน้ำเลี้ยงลำต้นและรากออกแล้วตากให้แห้งเป็นผลึกคล้ายอำพัน เวลาจะใช้ต้องนำไปบดกระแทกให้แตกเสียก่อน แล้วจึงเข้าผสมในยาหรือผสมกับแป้งเพื่อโรยอาหาร
ต้นมหาหิงคุ์ "Ferula assafoetida" เป็นพืชล้มลุกใบเลี้ยงเดี่ยวในวงศ์มหาหิงคุ์ มีความสูงไม่เกิน 2 เมตร และชูดอกขึ้นสูงราว ๆ 2.5 - 3 เมตร ลำต้นตอนที่ชูดอกกลวง วัดผ่านศูนย์กลางได้ 10 เซนติเมตร ภายใต้เปลือกลำต้นเป็นยางสีจาง ๆ ดอกมีสีเหลือง ส่วนผลเป็นรูปไข่แบนสีน้ำตาลแดง ภายในมีน้ำยางสีขาวข้น รากมีลักษณะหนาหนักเนื้อมาก มียางเช่นเดียวกับลำต้น ทุกส่วนของพืชมีกลิ่นเหม็นฉุน
ดูเพิ่ม.
การใช้ประกอบอาหาร.
http://www.seriouseats.com/2010/06/spice-hunting-asafoetida-hing.html
โปสการ์ด (เพลงโปเตโต้)

"Postcard" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 16 ธันวาคม พ.ศ. 2556
การตอบรับ.
เพลง "Postcard" ติดอันดับสูงสุดที่ 8 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
ยูยูยู

"You You You" เป็นซิงเกิลของนักร้อง เอิ๊ต ภัทรวี และ Ammy The Bottom Blues ประพันธ์เนื้อร้อง-แต่งทำนองโดย Ammy The Bottom Blues และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายในวันที่ 19 สิงหาคม พ.ศ. 2557 ส่วนมิวสิกวิดีโอนี้ เผยแพร่ครั้งแรกในวันที่ 8 กันยายน พ.ศ. 2557 เวลา 20.00 น ในยูทูบ
เพลง "You You You" เป็นซิงเกิลแรก ของ เอิ๊ต ภัทรวี ที่เต็มไปด้วยเพลงป๊อบที่เต็มไปด้วยการทดลองในสไตล์ของเ­อิ๊ตเอง ทุกเสียงในเพลงเกิดขึ้นจากตัวเอิ้ตเอง ทั้งร้องเพลง คอรัส อัดกีต้าร์ รวมถึงการทดลองเอาเสียงของสิ่งที่อยู่รอบตัวมาทำเป็นเสียงดนตรี เช่น เสียงเป่ากระดาษ เสียงฉีดสเปรย์ เสียงปิดเปิดสวิทซ์ไฟ ผิวปาก เป็นต้น และเพลงนี้ยังได้ Ammy จากวง The Bottom Blues มาช่วยแต่งทั้งเนื้อร้องและทำนอง รวมถึงมาร่วมร้อง Featuring อีกด้วย
การตอบรับ.
เพลง "You You You" ติดอันดับสูงสุด 3 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 9 พฤศจิกายน พ.ศ. 2557 และติดอันดับสูงสุด 12 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รักนะคะ

"รักนะคะ" เป็นซิงเกิลของสุกฤษฎิ์ วิเศษแก้ว ในปี พ.ศ. 2554 ในสตูดิโออัลบั้ม "รักนะคะ" ประพันธ์เนื้อร้องและแต่งทำนองโดย นราธิป ปานแร่ และเรียบเรียงโดย กรกฤษณ์ มัฆนาโส ออกจำหน่ายในวันที่ 31 มกราคม พ.ศ. 2554
การตอบรับ.
เพลง "รักนะคะ" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 กุมภาพันธ์ พ.ศ. 2554 และอันดับสูงสุดที่ 19 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 20 มีนาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กลัวที่ไหน

"กลัวที่ไหน" เป็นซิงเกิลของสุกฤษฎิ์ วิเศษแก้ว ในปี พ.ศ. 2553 ในสตูดิโออัลบั้ม "รักนะคะ" ประพันธ์เนื้อร้องโดย กสิ นิพัฒน์ศิริผล, แต่งทำนองและเรียบเรียงโดย เรืองฤทธิ์ เอกะหิตานนท์ ออกจำหน่ายในวันที่ 8 ธันวาคม พ.ศ. 2553
การตอบรับ.
เพลง "กลัวที่ไหน"' ติดอันดับสูงสุดที่ 7 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 23 มกราคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เหงายิ่งกว่าเหงา

"เหงายิ่งกว่าเหงา" เป็นซิงเกิลของวงดนตรี เรโทรสเปกต์ ประพันธ์เนื้อร้องโดย เรโทรสเปกต์ แต่งทำนองและเรียบเรียงโดย เรโทรสเปกต์ และดนัย ธงสินธุศักดิ์ 
เพลงนี้พูดถึงเชื่อว่าใครหลาย ๆ คนที่มีหัวใจ มีความรัก ความรู้สึก และอารมณ์ ต้องเคยผ่านช่วงเวลาแบบนี้มากันหมดแล้ว เพลงบอกถึงความเหงา ยามที่อยู่กับตัวเองคนเดียว การจมปลักอยู่ในห้วงแห่งความมืดแบบนี้ ไม่นานคงได้กลายเป็นท่านลอร์ดเวเดอร์ไปจนได้ เพราะมันมืดมิดมาก การอยู่กับตัวเองและจมลึกไปกับความเหงาแบบนี้ มันทรมานที่เหลือแต่ตัวเราคนเดียว แต่ในขณะเดียวกัน ความเหงาแบบนี้มันก็มีความโรแมนติคของความสันโดษอยู่ในตัวด้วย ก็ต้องเลือกเอาล่ะ ว่าจะมีคู่หรือนั่งติสต์แดกเหงาไปแบบนี้ แต่เพลงนี้มีเนื้อหาที่ กรีดลึกจริง ๆ คือฟังแล้วมันเหงามาก ห้วงที่อยู่กับตัวเองคนเดียว นั่งมองคนอื่น และทรมานอยู่ตรงนี้คนเดียวเงียบ ๆ มันบาดลึกสุด ๆ ยิ่งกว่าอะไร ความอ่อนแอที่มียิ่งทำร้ายให้ตัวเองอ่อนแอหนักเข้าไปอีก
ส่วนมิวสิกวิดีโอเพลง "เหงายิ่งกว่าเหงา" เผยแพร่ครั้งแรกในวันที่ 4 มีนาคม พ.ศ. 2557 เวลา 20.00 น ในยูทูบ โดยมี โบ้ท The Yers มีเป็นพระเอกในมิวสิกวิดีโอนี้ด้วย
การตอบรับ.
เพลง "เหงายิ่งกว่าเหงา" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อยากให้เธอลอง

"อยากให้เธอลอง" เป็นซิงเกิลของวงดนตรีมัสเกตเทียส์ ในปี พ.ศ. 2555 ประพันธ์เนื้อร้องและทำนองโดยชาครีย์ ลาภบุญเรือง และเรียงเรียงโดย มัสเกตเทียส์
ที่มาของเพลงนั้น "เท็น" ได้แรงบันดาลใจจากเรื่องราวของเพื่อนคนหนึ­่งถึง เหตุการณ์ที่ "เมื่อเราได้มีโอกาสพบกับผู้หญิงคนหน­ึ่งที่ทั้งสวย มีเสนห์ น่าค้นหา แต่ดูแล้วยากที่ จะเข้าถึง หากเราอยากเข้าไปทำความรู้จักอยากคุยด้วยแ­ต่ก็ไม่กล้า...เราจะทำอย่างไร" และจากจินตนาการนี้เองก็กลายมาเป็นบทเพลงสุดโรแมนติกที่มี­ชื่อว่า "อยากให้เธอลอง" นอกจากนี้เขายังใส่ซาวด์ดนตรีแนวสนุกสนาน เซ็กซี่ ออกแนวเชิญชวนไว้เป็นลูกเล่นให้เพลง ๆ นี้ฟังแล้วมีเสนห์ (เหมือนสาวในจินตนาการ) มากขึ้นอีกด้วย ก่อนทิ้งท้ายแบบเขิน ๆ
ส่วนมิวสิกวิดีโอนี้ เผยแพร่ครั้งแรกในวันที่ 13 พฤศจิกายน พ.ศ. 2555 เวลา 20.00 น ในยูทูบ
การตอบรับ.
เพลง "อยากให้เธอลอง" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 23 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แค่คุณ

"แค่คุณ" เป็นซิงเกิลของวงดนตรีมัสเกตเทียส์ ในปี พ.ศ. 2556 ประพันธ์เนื้อร้องและทำนองโดยชาครีย์ ลาภบุญเรือง และเรียงเรียงโดย มัสเกตเทียส์
เนื้อหาของเพลงมาจากคำบอกเล่าถึงเรื่องราวความรักของรุ่น­พี่คนนี้ที่ได้ผ่านร้อนผ่านหนาวกับคนรักมา­นาน จนสุดท้ายทำให้เขาทั้งสองตัดสินใจที่จะใช้­ชีวิตอยู่ร่วมกันและเมื่อมารวมกับแรงบันดาลใจส่วนตัวที่มาจ­าก "แหวน" วงหนึ่งที่เราใช้เพื่อขอคนที่เรารักแต่งงานแหวนที่เป็นเหมือนสัญลักษณ์แทนคำสั­ญญาว่าเมื่อเราตกลงปลงใจจะมอบแหวนวงนี้ให้กับใครแล้วเราได้ให้สัญญาว่าจะรักและดู­แลเค้าไปตลอดชีวิต
ส่วนมิวสิกวิดีโอนี้ เผยแพร่ครั้งแรกในวันที่ 21 มีนาคม พ.ศ. 2556 เวลา 20.00 น ในยูทูบ
การตอบรับ.
เพลง "แค่คุณ" ได้ติดอันดับสูงสุดที่ 9 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นิทาน (เพลงมัสเกตเทียส์)

"นิทาน" เป็นซิงเกิลของวงดนตรีมัสเกตเทียส์ ในปี พ.ศ. 2556 ประพันธ์เนื้อร้องและทำนองโดยชาครีย์ ลาภบุญเรือง และเรียงเรียงโดย มัสเกตเทียส์ และสมคิด กุลโรจน์ปัญญา
ซิงเกิลนี้ เป็นการนำผลงานชิ้นเอกทางวรรณกรรมมาผสมผสานกับซาวน์ดนตรีแนวโมเดิร์นร็อกได้อย่าง­ลงตัว กับจังหวะเร้าอารมณ์ ที่จะปลุกไฟในตัวทุกคนให้
ลุกขึ้นเผชิญกับอุปสรรคต่าง ๆ ตามวิถีแห่งตน "ลิขิตฟ้า หรือจะสู้ มานะตน" จากบทละคร "ท้าวแสนปม" พระราชนิพนธ์ในพระบาทสมเด็จพระมงกุฏเกล้าเจ้าอยู่หัว ที่ "เท็น" (นักร้องนำ) เคยเรียนสมัยประถมและมักใช้เป็นคติแนวทางในการใช้ชีวิต เพื่อสร้างแรงบันดาลใจให้ตัวเองลุกขึ้นสู้­กับอุปสรรค์ต่าง ๆ จนผ่านพ้นมันไป เพราะรู้ดีว่าไม่มีของมีค่าใดในโลกที่จะได­้มาโดยง่ายดาย อย่างที่บทละครกล่าวไว้ว่า ... "อันของสูงแม้ปองต้องจิต ถ้าไม่คิดปีนป่ายจะได้หรือ ไม่ใช่ของตลาดที่อาจซื้อ ฤๅแย่งยื้อถือได้โดยไม่ยอม"
โดยได้นำการเล่าเรื่องมาเปรียบกับนิทานเรื­่องกระต่ายหมายจันทร์ ที่กระต่ายตัวน้อยหวังจะได้ชมความงามของดว­งจันทร์ที่อยู่สูง สูงเกินกว่าจะเอื้อมถึงและไม่มีทางที่จะเป­็นไปได้ แต่ท้ายสุดแล้วกระต่ายจะสมหวังหรือไม่นั้น มันไม่สำคัญเท่าความมุมานะพยายาม ความกล้าที่จะลงมือทำดีกว่าฝันลมๆแล้งๆ โดยไม่คิดที่จะทำอะไรเลย เพราะดวงจันทร์จากที่เราเคยรู้สึกว่ามันห่­างไกล"มนุษย์ยังขึ้นไปเหยียบมาแล้ว จึงไม่มีใครสามารถคาดเดาผลแห่งความพยายามไ­ด้ ขอเพียงแค่ชนะใจตัวเอง จุดหมายก็อยู่ไม่ไกล ... มันก็เลยต้องปีน ปีนให้สูงขึ้นไป !
ส่วนมิวสิกวิดีโอนี้ เผยแพร่ครั้งแรกในวันที่ 9 กันยายน พ.ศ. 2556 เวลา 20.00 น ในยูทูบ
การตอบรับ.
เพลง "นิทาน" ได้อันดับ 42 จากการจัดอันดับของอีเอฟเอ็ม ในอีเอฟเอ็ม ชาร์ต 94 ท็อป แอร์เพลย์ ประจำวันที่ 28 กันยายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
วัดท่าเยี่ยม

วัดท่าเยี่ยม ตั้งอยู่ที่ บ้านท่าเยี่ยม หมู่ที่ 1 ตำบลตลิ่งชัน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่มติดริมแม่น้ำป่าสัก
ประวัติ.
วัดท่าเยี่ยม ตั้งเมื่อ พ.ศ. 2403 ได้รับพระราชทานวิสุงคามสีมา เมื่อ วันที่ 15 กันยายน พุทธศักราช 2530 มีเขตวิสุงคามสีมากว้าง 20 เมตร ยาว 50 เมตร
งานเต้นรำ

"งานเต้นรำ" เป็นซิงเกิลของวงดนตรีมัสเกตเทียส์ ในปี พ.ศ. 2557 ประพันธ์เนื้อร้องและทำนองโดยชาครีย์ ลาภบุญเรือง และเรียงเรียงโดย มัสเกตเทียส์
เพลงช้าฟังสบายจังหวะบัลลาดที่เสริมด้วยซา­วด์อิเล็กโทรนิก เพิ่มลูกเล่นความพิเศษเข้าไปในช่วงอินโทรท­ี่นำไวโอลินและเซลโล่มาบรรเลงร่วมให้ความร­ู้สึกว่าฟังแล้วเหมือนกำลังอยู่ในงานเต้นร­ำ
เนื้อหาของเพลงนี้ เปรียบเหมือนกับความรัก ความสัมพันธ์ ของคนเราทุกคนที่กำลังเต้นรำอยู่ในงานเต้น­รำ ต่างคนต่างช่วยกันประคับประคองกัน เพื่อเต้นรำไปตามจังหวะเพลง แต่ไม่มีใครรู้ว่าตอนจบจะมีท่าจบที่สวยงาม หรือจะสะดุดล้มจนต้องเลิกเต้นรำไป เช่นเดียวกับความรักที่ไม่รู้ว่าจะจบลงเมื­่อใด เพราะต่อให้เรารักกันมากแค่ไหนก็ต้องมีเหต­ุให้จากกันอยู่ดีมีแค่สิ่งสุดท้ายที่เหลือ­ไว้เพียงความรักและความทรงจำที่สวยงามเสมอ­เมื่อหวนนึกถึง...
การตอบรับ.
เพลง "งานเต้นรำ" ได้อันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 11 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แบด วาเลนไทน์

"Bad Valentine" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประพันธ์เนื้อร้องและแต่งทำนองโดย KITTY และเรียบเรียงโดย ศิริพร แตรตุลาการ ออกจำหน่ายในวันที่ 9 กุมภาพันธ์ พ.ศ. 2555 เป็นซิงเกิลที่ตอนรันเทศกาลแห่งความรักวันวาเลนไทน์ ในมุมเจ็บ ๆ ของหลาย ๆ คนที่ไม่สมหวังกับความรัก
การตอบรับ.
เพลง "Bad Valentine" ได้อันดับ 7 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กุมภาพันธ์ พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พิมพ์ไว้ในใจ

"พิมพ์ไว้ในใจ" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 เป็นเพลงแรกที่นักร้อง นภัทร อินทร์ใจเอื้อ ได้ประพันธ์เนื้อร้องและแต่งทำนองด้วยตนเองเป็นครั้งแรก และเรียบเรียงโดย พณวรรธน์ พงศ์ภักดีบริบาล ออกจำหน่ายในวันที่ 3 พฤษภาคม พ.ศ. 2555
เนื้อหาของเพลงนี้ ได้เปรียบดวงดาวเหมือนกับผู้หญิงสวยคนนึง ที่เราเองก็ไม่กล้าที่จะเข้าไปจีบ ก็เลยได้แต่จำภาพเค้าเอาไว้ในใจ
มิวสิควิดีโอเพลงนี้ ได้ยิปซี คีรติ มหาพฤกษ์พงศ์ มาเป็นนางเอกให้ด้วย ในเรื่องยิปซีเป็นถึงนางแบบสาว ผมเองไม่กล้าเข้าไปจีบเค้า เลยได้แต่จินตนาการว่าได้อยู่ใกล้ชิดเค้าแค่นั้น ดีใจที่ได้ร่วมงานกันยิปซี ส่วนตัวชอบผลงานละครและภาพยนตร์ที่เค้าเล่นอยู่แล้ว เข้าฉากด้วยกันก็มีแอบเขินนิด ๆ แต่พอคุ้นกันก็ผ่านไปได้ด้วยดี
การตอบรับ.
เพลง "พิมพ์ไว้ในใจ" ได้อันดับ 13 จากการจัดอันดับของ อีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ไม่มีวันไหน ไม่คิดถึง

"ไม่มีวันไหน ไม่คิดถึง" เป็นซิงเกิลของแดน-บีม ศิลปินกลุ่มดูโอชายแนวป็อป ออกจำหน่ายครั้งแรกในวันที่ พ.ศ. 2550 ประพันธ์เนื้อร้องโดย สุทธิพงษ์ สมบัติจินดา แต่งทำนองและเรียบเรียงโดย วุฒิชัย สมบัติจินดา เป็น 1 ในเพลงของอัลบั้มที่ทำขึ้นเพื่อรำลึกถึง บิ๊ก-อภิเชษฐ์ กิตติกรเจริญ และเป็น 1 ในเพลงของอัลบั้มสุดท้ายของ แดน-บีม และนับเป็นจุดสิ้นสุดของ D2B ด้วย
การตอบรับ.
เพลง "ไม่มีวันไหน ไม่คิดถึง" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ลืมเธอไม่เก่ง

ลืมเธอไม่เก่ง เป็นซิงเกิลในปี พ.ศ. 2550 ของศิลปินวงแบล็ควานิลลา จากอัลบั้ม "Delicious" ประพันธ์คำร้องโดย อุทัย บุนทรีรัตน์ แต่งทำนองและเรียบเรียงโดย ณรงค์ศักดิ์ ศรีบรรฎาศักดิ์วัชรากรณ์ เนื้อหาเพลงนั้นบอกถึงความรู้สึกที่ ตัวเราผิดเอง ที่ไม่สามารถลืมเธอได้
การตอบรับ.
เพลง ลืมเธอไม่เก่ง ได้อันดับ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เจ้าหญิงพีช

เจ้าหญิงพีช  เป็นตัวละครที่เริ่มปรากฏตัวตั้งแต่เกมซูเปอร์มาริโอบราเธอร์สเป็นเจ้าหญิงแห่งอาณาจักรเห็ด (อังกฤษ: Mushroom kingdom) พีชเป็นเจ้าหญิงที่โด่งดังที่สุดในบรรดาเจ้าหญิงทั้งหมดในเกมมาริโอ มักจะโดนบาวเซอร์ลักพาตัวกลับปราสาทของตนบ่อยครั้ง และทุกๆครั้งมาริโอจะนำเจ้าหญิงพีชกลับปราสาทได้เสมอ มีทหารประจำอาณาจักรชื่อว่าโท้ด ลักษะของตัวละครคือผมสีเหลือง หรือสีทอง ตาสีฟ้า สวมถุงมือสีขาว เดรสสีชมพูและมงกุฎอันเล็กอันเป็นเอกลักษณ์ของตัวละคร
เกี่ยวกับตัวละคร.
ชื่อของเจ้าหญิงพีช ตั้งตามชื่อผลลูกท้อซึ่งมีสีแดงอมเหลือง แต่ว่าในบางประเทศฝั่งตะวันตกจะรู้จักเธอในนามเจ้าหญิงเห็ดพิษ (Princess Toadstool) ในเกมแต่ละภาคจะมีการเรียกชื่อระหว่างสองชื่อนี้สลับกันมั่วซั่ว แต่ว่าในช่วงหลังชาวฝรั่งมักจะนิยมเรียกเธอว่าเจ้าหญิงพีชมากกว่า 
ลักษณะนิสัย.
พีชเป็นคนที่ร่าเริงมักจะชวนมาริโอและลุยจิไปปาร์ตี้น้ำชาเสมอและเป็นคนที่ใจดีต่อโท้ดมากและเป็นที่รักของทุกคน เป็นตัวละครที่มักถูกบาวเซอร์ลักพาตัวไปประจำ แต่ก็สามารถนำเธอกลับมาได้ทุกที
เมื่อไหร่จะรัก

"เมื่อไหร่จะรัก" เป็นซิงเกิลในปี พ.ศ. 2550 ของศิลปินวงด็อกเตอร์ ฟู จากอัลบั้ม "ไม่ใช่เทวดา" ประพันธ์คำร้องโดย ประตูสีชา แต่งทำนองและเรียบเรียงโดย ชัยวัฒน์ บุญรอด ออกจำหน่ายในวันที่ 17 มกราคม พ.ศ. 2551
การตอบรับ.
เพลง เมื่อไหร่จะรัก ได้อันดับ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เลียนแบบเธอ

"เลียนแบบเธอ" เป็นซิงเกิลในปี พ.ศ. 2551 ของศิลปินวงด็อกเตอร์ ฟู จากอัลบั้ม "ไม่ใช่เทวดา" ประพันธ์คำร้องโดย ประตูสีชา แต่งทำนองและเรียบเรียงโดย ชัยวัฒน์ บุญรอด ออกจำหน่ายในวันที่ 17 มกราคม พ.ศ. 2551
การตอบรับ.
เพลง เลียนแบบเธอ ได้อันดับ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 มีนาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โมโมฟูกุ อันโด

โมโมฟูกุ อันโด (#เปลี่ยนทาง , ORS; 5 มีนาคม ค.ศ. 1910 – 5 มกราคม ค.ศ. 2007) เป็นนักประดิษฐ์และนักธุรกิจผู้ก่อตั้งบริษัท นิสชิน ฟู้ด โปรดักส์ จำกัด เขาเป็นที่รู้จักในฐานะผู้คิดค้นบะหมี่กึ่งสำเร็จรูป (บะหมี่ราเมง) และผู้สร้างแบรนด์ และคัพนูดเดิลส์
ชีวิตช่วงต้นและการศึกษา.
อันโดถือกำเนิดใน ค.ศ. 1910 จากครอบครัวชาวไต้หวันที่จังหวัดคางิ (ปัจจุบันคือเทศมณฑลเจียอี้) ไต้หวันของญี่ปุ่น หลังพ่อแม่เสียชีวิต เขาถูกเลี้ยงดูโดยปู่ย่าตายายในกำแพงเมืองไทนัง ในจังหวัดไทนัง (ปัจจุบันคือนครไถหนาน)
ชีวิตส่วนตัวและเสียชีวิต.
ใน ค.ศ. 1966 อันโดแปลงสัญชาติเป็นชาวญี่ปุ่นผ่านการแต่งงาน โดย "โมโมฟูกุ" เป็นการอ่านภาษาญี่ปุ่นของชื่อไต้หวันว่า  ส่วน อันโด (安藤) คือนามสกุลของภรรยาชาวญี่ปุ่น
อันโดเสียชีวิตจากภาวะหัวใจวายในวันที่ 5 มกราคม ค.ศ. 2007 ในโรงพยาบาลที่อิเกดะ จังหวัดโอซากะ ตอนอายุ 96 ปี คงเหลือแต่มาซาโกะ ภรรยาของเขา ลูกชาย 2 คน และลูกสาวคนเดียว อันโดอ้างว่าความลับในการทำให้เขามีชีวิตยืนยาวคือ การเล่นกอล์ฟ และกินราเม็งไก่เกือบทุกวัน และยังกล่าวอีกว่า เขากินบะหมี่กึ่งสำเร็จรูปจนกระทั่งเสียชีวิต
"เดอะนิวยอร์กไทมส์" เขียนบทความเกี่ยวกับความสำเร็จของเขา
สิ่งสืบทอด.
อนุสรณ์.
ในวันที่ 5 มีนาคม ค.ศ. 2015 กูเกิลดูเดิลฉลองวันเกิดของเขา
ชื่อภัตตาคารโมโมฟูกุในสหรัฐ ตั้งขึ้นเพื่อสื่อถึงชื่อของโมโมฟูกุ อันโด
น้ำตากามเทพ

น้ำตากามเทพ เป็นละครโทรทัศน์ไทยในปี พ.ศ. 2558 ประเภทละครชุดแนวประโลมโลกเสียดสีสังคม ผลิตโดยจีทีเอชและหับโห้หิ้น บางกอก สร้างเรื่อง-เขียนบทและกำกับโดย อดิสรณ์ ตรีสิริเกษม นำแสดง ซันนี่ สุวรรณเมธานนท์, อังศุมาลิน สิรภัทรศักดิ์เมธา, ปรีชญา พงษ์ธนานิกร, ปวีณ์นุช แพ่งนคร, กรภพ จันทร์เจริญ, อภิษฎา เครือคงคา, บริบูรณ์ จันทร์เรือง, มยุริญ ผ่องผุดพันธ์ และ โฉมฉาย ฉัตรวิไล.ออกอากาศทางจีทีเอชออนแอร์ผ่านกล่องสัญญาจีเอ็มเอ็มแซตและออกอากาศทางทีวีดิจิตอลภาคพื้นดินช่องจีเอ็มเอ็มแชนแนลคู่ขนานกับจีทีเอชออนแอร์ 
เดิมทีละครเรื่องนี้ เป็นละครสั้นซ้อนภาพยนตร์ในเรื่อง "รถไฟฟ้ามาหานะเธอ" ที่ออกฉายใน พ.ศ. 2552 แสดงโดยซันนี่ สุวรรณเมธานนท์ ทักษอร ภักดิ์สุขเจริญ ภัทรศยา เครือสุวรรณศิริ แต่หลังจากภาพยนตร์ออกฉาย ละครเรื่องดังกล่าวก็ได้รับการพูดถึงอย่างมาก เนื่องจากมีเนื้อหาที่เสียดสีวงการละครไทยแทบทุกจุดรวมถึงกระแสที่อยากให้จีทีเอชนำกลับมาสร้างเป็นละครยาวดังนั้นใน พ.ศ. 2557 จีทีเอชจึงนำละครเรื่องนี้มาทำใหม่เป็นละครชุดเต็มตัวเพื่อออกฉายใน พ.ศ. 2558 ซันนี่ สุวรรณเมธานนท์ นักแสดงเพียงคนเดียวจากฉบับละครสั้นกลับมารับบท ชาวี และได้ แพทตี้ อังศุมาลิน สิรภัทรศักดิ์เมธา ผู้รับบท เพลิน ใน รถไฟฟ้ามาหานะเธอ มารับบท อารยา และ ไอซ์ อภิษฎา เครือคงคา มารับบท ดีดี้ พร้อมกับมีการเพิ่มเติมตัวละครใหม่และขยายเนื้อเรื่องให้กว้างขึ้น
ภายหลังจากออกอากาศได้สักพัก ทางสถานีโทรทัศน์ จีเอ็มเอ็ม 25 ได้เปิดตัวโปรเจกต์ จีเอ็มเอ็ม 25 ละครสนุก ความสุข 2 ทุ่ม และได้นำละครเรื่องนี้มาออกอากาศใหม่ในทุกวันจันทร์-อังคาร เวลา 20.00 น. ในวันจันทร์ที่ 16 มิถุนายน จนถึงวันอังคารที่ 29 กรกฎาคม 2558 ออกอากาศซ้ำทุกวันอังคาร-พุธ เวลา 9.30 น. และ 14.00 น. ในวันอังคารที่ 17 มิถุนายน จนถึงวันพุธที่ 30 กรกฎาคม 2558 เพื่อเป็นการปูทางให้ละครเรื่องถัดไปอย่าง I Wanna Be Sup'Tar วันหนึ่งจะเป็นซุปตาร์
เลตส์เชียส์ทูดิส

เลตส์เชียส์ทูดิส  เป็นสตูดิโออัลบั้มเต็มชุดที่สอง โดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 10 พฤษภาคม พ.ศ. 2554 ผ่านค่ายเพลงไรส์เรเคิดส์ ชื่อเดิมอัลบั้มนี้ คือ "ฮูอาร์ยูนาว?" (Who Are You Now?) ได้ตั้งชื่อตามศีลธรรมของชาวคริสต์ แต่ได้เปลี่ยนชื่อ เนื่องจากอัลบั้มนี้ไม่เกี่ยวข้องกับศาสนาใด ๆ เลย อัลบั้มนี้เป็นครั้งแรกที่มีมือกีตาร์ เจสซี ลอว์สัน และแจ็ก ฟาวเลอร์ อัลบั้มนี้ออกซิงเกิลแรก ได้แก่ "ดูอิตนาวรีเมมเบอร์อิตเลเทอร์" (Do It Now Remember It Later) เมื่อวันที่ 7 เมษายน พ.ศ. 2554 มิวสิกวิดีโอเวอร์ชันอะคูสติกของเพลง "ออลมายฮาร์ต" (All My Heart) ออกเผยแพร่ในยูทูบ ซึ่งมีเคลลิน ควินน์ และเจสซี ลอว์สัน ทำการแสดงเพลงนี้ด้วย ซิงเกิลที่สอง "ไฟเออร์" (Fire) ออกเมื่อวันที่ 28 เมษายน พ.ศ. 2554 และในวันที่ 7 กรกฎาคม พ.ศ. 2554 ในบัญชีทวิตเตอร์ของเคลลิน ควินน์ ได้ยืนยันว่ากำลังถ่ายทำวิดีโอของเพลง "อิฟยูแคนต์แฮง" (If You Can't Hang) และมิวสิกวิดีโอได้ออกเผยแพร่ในยูทูบเมื่อวันที่ 14 กันยายน พ.ศ. 2544
รายชื่อเพลง.
คำร้องทั้งหมดแต่งโดย เคลลิน ควินน์ และ เจสซี ลอว์สัน ดนตรีโดยสลีปปิงวิทไซเรนส์
ฟุตบอลเอเชียเยาวชนอายุไม่เกิน 23 ปี 2016

ฟุตบอลเอเชียเยาวชนอายุไม่เกิน 23 ปี 2016  เป็นการแข่งขันฟุตบอลเอเชียเยาวชนอายุไม่เกิน 23 ปี ซึ่งจัดขึ้นเป็นครั้งที่ 2 โดยสมาพันธ์ฟุตบอลเอเชีย ในระหว่างวันที่ 12 - 30 มกราคม พ.ศ. 2559 ที่ประเทศกาตาร์ ซึ่งทีมชนะเลิศ 3 ลำดับแรกของรายการนี้จะได้สิทธิ์ในการแข่งขัน โอลิมปิกฤดูร้อน 2016 ณ ประเทศบราซิล สำหรับ เอเอฟซี ยู-23 แชมป์เปิยนชิพ จำกัดอายุนักฟุตบอลที่เกิดหลัง (หรือใน) วันที่ 1 มกราคม ค.ศ. 1993 (พ.ศ. 2536) เป็นต้นไป
การแข่งขัน.
สมาพันธ์ฟุตบอลเอเชีย หรือ เอเอฟซี ทำการจับสลากแบ่งสายการแข่งขัน เอเอฟซี ยู-23 แชมเปิ้ยนชิพ 2016 รอบคัดเลือก เพื่อหา 16 ทีม ที่มาจาก
จากนั้นทั้ง 16 ทีมจะแข่งขันในรอบสุดท้าย ก่อนที่จะคัดเหลือ 3 ทีม ที่จะคว้าโควต้าไปแข่งขัน โอลิมปิกฤดูร้อน 2016 ต่อไป
รอบคัดเลือก.
โดยการแข่งขัน เอเอฟซี ยู-23 แชมเปิ้ยนชิพ รอบคัดเลือก จะแข่งขันกันระหว่าง 23-31 มีนาคม ค.ศ. 2015 และผลการจับสลากแบ่งสาย AFC U-23 Championship 2016 รอบคัดเลือก มีดังนี้
รอบแบ่งกลุ่ม.
แชมป์กลุ่มและรองแชมป์กลุ่มจะได้ผ่านเข้าสู่ รอบก่อนรองชนะเลิศ
เวลาทั้งหมดเป็นเวลาท้องถิ่น QST 
รอบแพ้คัดออก.
ในรอบแพ้คัดออก, การต่อเวลาพิเศษ และ การยิงลูกโทษ เป็นการตัดสินหาผู้ชนะถ้าในกรณีที่จำเป็น.
รอบรองชนะเลิศ.
ทีมผู้ชนะจะได้สิทธิ์สำหรับ โอลิมปิกฤดูร้อน 2016.
รอบชิงอันดับที่สาม.
ผู้ชนะได้สิทธิ์สำหรับ โอลิมปิกฤดูร้อน 2016.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
รักยังมีต่อ

รักยังมีต่อ (Love Must Go On) เป็นซิงเกิลในปี พ.ศ. 2557 ของ Waii (ปัญญริสา เธียรประสิทธิ์) ประพันธ์คำร้องโดย โปสการ์ด แต่งทำนองและเรียบเรียงโดย อัจฉริยา ดุลยไพบูลย์ ออกจำหน่ายในวันที่ 8 ธันวาคม พ.ศ. 2557
เป็นเพลงที่บ่งบอกถึงเนื้อหาเพื่อปลอบใจตัวเอง หรือปลอบคนอื่น ว่าเราจะเศร้า จะไปนึกถึงคนที่ไม่สนใจเราแล้วทำไม ถึงแม้เราจะเจ็บแต่เราก็ต้องรู้ว่าเราจะต้องผ่านมันไปให้ได้ เสียใจได้แต่เราก็เดินหน้า รักยังต้องมีต่อ
มิวสิกวิดีโอ.
มิวสิกวิดีโอนี้ ถ่ายทำไปที่ ไพเรท สตูดิโอ ย่านสุคนธสวัสดิ์ 23 กำกับโดย พี่กู่ – เอกสิทธิ์ โดยให้ หวาย เป็นคนถ่ายทอดเรื่องราวช่วงเวลาที่มีความสุข และความเจ็บปวดของคนที่เพิ่งจะเลิกรากับแฟนด้วยตัวเอง ซึ่งผู้กำกับ และทีมงานก็คิดว่าไม่น่าจะเป็นปัญหาสำหรับ “หวาย” สักเท่าไหร่ พอถึงเวลาถ่ายทำจริง ก็เริ่มด้วยฉากที่เล่าเกี่ยวกับช่วงเวลาที่มีความสุขด้วยกันกับแฟนหนุ่ม ทั้งฉากสุดสวีทหวานโรแมนติกบนที่นอนสีขาว ที่ถือว่าเป็นฉากเด็ดเพราะ หวายจัดเต็มยอมให้ฝ่ายชายถึงเนื้อถึงตัว ชนิดที่เรียกว่าอีกนิดก็เกือบจะจูบกันจริง ๆ จนผู้กำกับฯ ถึงกับแซวว่าแอบคบกันหรือเปล่า เล่นได้เนียนเหมือนเป็นแฟนกันจริง ๆ ซึ่ง หวาย ถ่ายทอดเรื่องราวออกมาได้ดีแบบเทคเดียวผ่าน แต่พอถึงฉากที่จะต้องแสดงถึงความเจ็บปวดจนร้องไห้ออกมากับกลายเป็นงานหินสำหรับ หวาย ถ่ายเท่าไหร่ก็ไม่ผ่านสักที เพราะหวาย ร้องไห้ไม่ออกซะงั้น
บัวกือ

บัวกือ หรือ เปล้าเลือดเครือ หรือ ว่านสบู่เลือด (ชื่อวิทยาศาสตร์: "Stephania pierrei") ไม้ล้มลุกในสกุลสบู่เลือด วงศ์บอระเพ็ด มีเหง้าใต้ดินเปลือกสีดำ เนื้อสีขาว ลำต้นเป็นเถาเลื้อย แตกรากและใบตามข้อ ใบเดี่ยว รูปกลมรี โคนก้านใบเว้าเป็นรูปหัวใจ ก้านใบขนาดเล็ก ดอกช่อออกตามซอกใบ ดอกย่อยสีม่วง ผลแห้งแบบแก่แล้วแตก ใบสดหรือทั้งต้นคั้นน้ำทาแผลแก้ไฟไหม้ น้ำร้อนลวก 
อนุกรมวิธานและชื่อ.
ชื่อทวินาม "Stephania pierrei" ยังไม้ได้ถูกรับการชำระความกำกวมของชื่อชนิดอย่างเป็นทางการ (unresolved name) โดยทั่วไปอ้างอิงจากแหล่งข้อมูลที่เป็นที่ยอมรับ จัดให้ "S. pierrei" เป็นชนิดเดียวกับบัวบกโขด ("Stephania erecta)" โดยให้ "S. erecta" เป็นชื่อพ้องของ "S. pierrei"
ชื่อท้องถิ่นอื่น ได้แก่ ว่านสบู่เลือด, บัวเครือ (เพชรบูรณ์), บัวกือ (เชียงใหม่, เพชรบุรี), บัวบก (กาญจนบุรี, นครราชสีมา), เปล้าเลือดเครือ (ภาคเหนือ), โกฐหัวบัว (ภาคกลาง), พุ่งเหมาด้อย (เมี่ยน) เป็นต้น
ลักษณะทางพฤกษศาสตร์.
เป็นไม้ล้มลุกมีหัวใต้ดิน มีหัวโผล่พ้นดินไม่สูงนัก หัวกลมแป้น เปลือกหัวสีน้ำตาล เนื้อในสีขาวนวล รสชาติมันและเฝื่อนเล็กน้อย ลำต้นแทงขึ้นจากหัว โค้งงอลงสู่พื้นดิน เป็นไม้พุ่มรอเลื้อยยาวได้ประมาณ 3-5 เมตร
ใบ เป็นใบเดี่ยวเรียงสลับ รูปเกือบกลม หรือกลมคล้ายใบบัว เส้นผ่าศูนย์กลางใบประมาณ 3−6 เซนติเมตร ก้านใบยาว 2−3.5 เซนติเมตร ติดที่กลางแผ่นใบ
ดอกออกเป็นช่อกระจุกที่ซอกใบ ดอกยาวประมาณ 1 เซนติเมตร ก้านช่อดอกเรียวเล็ก ยาวประมาณ 7-8 มิลลิเมตร ดอกเป็นแบบแยกเพศ ดอกเพศผู้มีก้านดอกยาวประมาณ 1-2 มิลลิเมตร มีกลีบเลี้ยง 4-5 กลีบ เป็นรูปขอบขนานหรือรูปไข่กลับ มีสีเหลือง เนื้อกลีบนุ่ม มักมีขนาดไม่เท่ากัน กลีบเลี้ยงยาวประมาณ 1-2 มิลลิเมตร ไม่มีกลีบดอก เกสรเพศผู้เชื่อมติดกัน ไม่มีก้านหรือติดบนก้าน ยาวประมาณ 0.5 มิลลิเมตร
ผลมีเมล็ดเดียวแข็ง เป็นรูปทรงกลมหรือค่อนข้างเป็นรูปไข่กลับ มีเส้นผ่านศูนย์กลางยาวประมาณ 7-8 มิลลิเมตร ผนังของผลชั้นในจะมีรูเล็ก ๆ ตรงกลาง ด้านบนมีตุ่มเรียงกันเป็น 4 แถว โค้ง และมีทั้งหมดประมาณ 16-19 ตุ่ม
การใช้ทางยา.
ส่วนที่ใช้คือ หัว ก้าน ต้น ใบ ดอก เถา
ต้น กระจายลมที่แน่นในอก ใบบำรุงธาตุไฟ ใส่บาดแผลสดและเรื้อรัง ดอกฆ่าเชื้อโรคเรื้อน ทำให้อุจจาระละเอียด เถาขับโลหิตระดู ขับพยาธิในลำไส้ หัวและก้านแก้เสมหะเบื้องบนทำให้เกิดกำลังบำรุงกำหนัด รากบำรุงเส้นประสาท
แหล่งกระจายพันธุ์.
ขึ้นตามป่าเบญจพรรณ และป่าดิบ
บัวขาว (พืช)

บัวขาว ชื่อวิทยาศาสตร์: "Nymphaea ampla" เป็นพืชในวงศ์ Nymphaeaceae พบกระจายพันธุ์ตั้งแต่เม็กซิโกถึงบราซิล เป็นพืชน้ำลำต้นอยู่ในโคลน ใบลอยบนผิวน้ำ ใบเกือบกลม ขอบใบเว้า กลีบดอกสีขาว มีสารออกฤทธิ์ที่ทำให้มีอาการคล้ายถูกสะกดจิต
หญ้าเหงาหลับ

หญ้าเหงาหลับ ชื่อวิทยาศาสตร์: "Stipa vaseyi" เป็นพืชในวงศ์ Poaceae เป็นหญ้าอายุหลายปี ทรงพุ่มสวยงาม พบในประเทศสหรัฐอเมริกา และประเทศเม็กซิโก มีฤทธิ์ทำให้เซื่องซึม
ลู้ก ชอว์

ลู้ก พอล ฮอร์ ชอว์  เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับสโมสรฟุตบอลแมนเชสเตอร์ยูไนเต็ด ในพรีเมียร์ลีกและทีมชาติอังกฤษ
ชอว์ถือว่าเป็นนักเตะดาวรุ่งที่ค่าตัวแพงที่สุดในโลกด้วยค่าตัวถึง 30 ล้านปอนด์ แต่เดิมเขาเป็นนักเตะเยาวชนของเซาแทมป์ตัน เขาได้เข้ามาอยู่ในทีมชุดใหญ่ในเดือนมกราคม ค.ศ. 2012 และได้เซ็นสัญญากับทีมชุดใหญ่อย่างเป็นทางการในเดือนพฤษภาคมของปีนั้น หลังจากนั้นเขาก็ยึดตำแหน่งตัวจริงได้เรื่อยมา ในนามทีมชาติเขาเปิดตัวในนัดกระชับมิตรที่อังกฤษชนะเดนมาร์ก 1-0 สองปีถัดมาเขาก็มีชื่อติดตัวจริงในฟุตบอลโลก 2014
สถิติอาชีพ.
แมนเชสเตอร์ยูไนเต็ด.
ในวันที่ 27 มิถุนายน ค.ศ. 2014 ชอว์เซ็นสัญญากับแมนเชสเตอร์ยูไนเต็ดเป็นระยะเวลา 4 ปี
ฤดูกาล 2015–16.
ชอว์ได้ลงเล่นเป็นตัวจริงทุกนัดในลีกตั้งแต่นัดเปิดสนามเป็นต้นมา จนเมื่อวันที่ 15 กันยายน ค.ศ. 2015 ในนัดเปิดสนามของยูฟ่าแชมเปียนส์ลีก รอบแบ่งกลุ่มในนัดที่ไปเยือนกับเปเอสเฟ ไอนด์โฮเฟิน ชอว์ได้ถูกเอกตอร์ โมเรโน สกัดจนกระดูกขาหักสองที่ ทำให้ต้องหยุดชะงักในการลงเล่น และพักฟื้นเป็นระยะเวลา 9 เดือน
 "ณ วันที่ 11 กรกฎาคม 2021"
 "ณ วันที่ 11 กรกฎาคม 2021"
เกียรติประวัติ.
แมนเชสเตอร์ยูไนเต็ด
อังกฤษ
ส่วนตัว
ไดโพแทสเซียมฟอสเฟต

ไดโพแทสเซียมฟอสเฟต (สูตรเคมี K2HPO4) เป็นเกลือละลายน้ำได้ดี มักจะใช้เป็นปุ๋ย สารเติมแต่งอาหาร (food additive) และสารบัฟเฟอร์ (buffering agent) เป็นสารต้นผลิตของฟอสฟอรัสและโพแทสเซียม
สารละลายไดโพแทสเซียมฟอสเฟตเกิดขึ้นจากปฏิกิริยาปริมาณสัมพันธ์ (stoichiometric reaction) ของกรดฟอสฟอริก กับโพแทสเซียมไฮดรอกไซด์ คือ
 H3PO4 + 2 KOH → K2HPO4 + 2 H2O
การใช้งาน.
มีการใช้ไดโพแทสเซียมฟอสเฟตเป็นสารเติมแต่งอาหารในครีมเทียม ในเครื่องดื่มผงสำหรับชง ในแร่เสริมอาหาร และในแบคทีเรียเพาะเชื้อ (starter culture) 
ในครีมเทียม มันมีหน้าที่ป้องกันการจับเป็นก้อน
ไดโพแทสเซียมฟอสเฟตใช้ทำสารละลายบัฟเฟอร์ (buffer solution) และใช้ในการผลิต Trypticase soy agar ซึ่งเป็นอาหารเลี้ยงเชื้อแบคทีเรีย
ความปลอดภัย.
ไดโพแทสเซียมฟอสเฟตจัดอยู่ในสารประเภท generally recognized as safe (ยอมรับทั่ว ๆ ไปว่าปลอดภัย) โดยองค์การอาหารและยาประเทศสหรัฐอเมริกา 
เชิงอรรถและอ้างอิง.
<templatestyles src="Reflist/styles.css" />
ฺ
เก็นจิ (ศักราช)

เก็นจิ  เป็นศักราชของญี่ปุ่นที่มาหลังศักราช"บุงกีว"และก่อนศักราช"เคโอ" ช่วงเวลานี้กินระยะเวลาเพียงปีกว่าในช่วงวันที่ 27 มีนาคม ค.ศ. 1864 ถึง 1 พฤษภาคม ค.ศ. 1865 จักรพรรดิผู้ครองราชย์คือจักรพรรดิโคเม 
ชื่อศักราชใหม่มาจาก"อี้จิง"
พาลัสท์แดร์เรพูบลีค

พาลัสท์แดร์เรพูบลีค ("ทำเนียบแห่งสาธารณรัฐ") เป็นอดีตอาคารรัฐสภาของ สาธารณรัฐประชาธิปไตยเยอรมนี (หรือเยอรมนีตะวันออก) เป็นที่ประชุมหลักของหอประชาชน และ พรรคเอกภาพสังคมนิยมเยอรมนี พาลัสท์แดร์เรพูบลีคตั้งอยู่ที่ Schlossplatz และ Lustgarten (เดิมชื่อ Marx-Engels-Platz ตั้งแต่ปี 1951 ถึงปี 1994) บนเกาะในแม่น้ำชเปร นอกจากนี้ยังเป็น พิพิธภัณฑ์ศิลปะ, โรงละคร, ร้านอาหาร, ลานโบว์ลิ่ง, ที่ทำงานและ ไนต์คลับ พาลัสท์แดร์เรพูบลีคเริ่มก่อสร้างในปี 1973 และแล้วเสร็จในปี 1976 โดยสร้างทับพระราชวังกรุงเบอร์ลินเดิม โดยได้ทำการรื้อถอนพาลัสท์แดร์เรพูบลีคในปี 2008 และปัจจุบันได้มีการก่อสร้างตัวพระราชวังหลวงเดิม ซึ่งจะแล้วเสร็จในปี 2019
เจ้าชายคาร์ล คริสทีอัน ฟ็อน โฮเอินท์ซ็อลเลิร์น

คาร์ล คริสทีอัน ฟรีดริช โยฮันเนิส ไมน์ราท มารีอา ฮูแบร์ทุส เอ็ทมุนท์ เจ้าชายแห่งโฮเอินท์ซ็อลเลิร์น  เป็นพระโอรสพระองค์ใหญ่ใน เจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน
พระประวัติ.
พระองค์ประสูติ ณ รัฐบาวาเรีย ประเทศเยอรมนี เป็นพระโอรสพระองค์ใหญ่ในเจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน เป็นพระภาคิไนยในสมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระอนุชาพระขนิษฐาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
เสกสมรส.
พระองค์ทรงเสกสมรสกับนางสาวนีโคเลอ เนชิทช์ (ต่อมา: เจ้าหญิงนีโคเลอ ฟ็อน โฮเอินท์ซ็อลเลิร์น) งานถูกจัดขึ้นเมื่อวันที่ 8 กรกฎาคม พ.ศ. 2542 มีผู้เข้าร่วมพิธีมากมาย รวมถึงสมเด็จพระราชาธิบดีคาร์ลที่ 16 กุสตาฟแห่งสวีเดน ผู้เป็นพระมาตุลา และสมเด็จพระราชินีซิลเวียแห่งสวีเดน พระมาตุลานี และพระบรมวงศานุวงศ์แห่งสวีเดน
พระบุตร.
พระองค์มีพระโอรสเพียงพระองค์เดียวคือ
กีฬามวยสากลในซีเกมส์ 2017 – ผลการแข่งขัน

การแข่งขัน มวยสากลสมัครเล่น ใน ซีเกมส์ 2017 จะจัดขึ้นที่ ศูนย์แสดงนิทรรศการและสินค้ามาเทรด ใน เซกัมบัต.
เกมการแข่งขันในปี 2560 จะประกอบไปด้วยหกประเภท (ทุกประเภทสำหรับผู้ชาย).
กีฬาฟุตบอลในซีเกมส์ 2017 – ผู้เล่นทีมหญิง

ด้านล่างนี้คือ ผู้เล่น สำหรับ กีฬาฟุตบอลในซีเกมส์ 2017 - ทีมหญิง, ที่รับเป็นเจ้าภาพโดย มาเลเซีย, ซึ่งเกิดขึ้นระหว่างวันที่ 14 และ 29 สิงหาคม พ.ศ. 2560.
รอบพบกันหมด.
มาเลเซีย.
ผู้จัดการทีม: Mohd Asyraaf Fong Abdullah
พม่า.
ผู้จัดการทีม: Reijners Roger Johannes Joseph Hubertus
ฟิลิปปินส์.
ผู้จัดการทีม: Marnelli Dimzon
ไทย.
ผู้จัดการทีม: สเปนเซอร์ ไพรเออร์
เวียดนาม.
ผู้จัดการทีม: Mai Duc Chung
คเยแบ็ก

คเยแบ็ก (? – 20 สิงหาคม 660) แม่ทัพคนสำคัญในช่วงปลายของอาณาจักรแพ็กเจ หนึ่งในสามก๊กแห่งเกาหลี ผู้มีชื่อเสียงจากการนำทหารแพ็กเจเพียง 5,000 นายต่อสู้กับทหารเกือบ 200,000 คนของชิลลาและต้าถังจนตัวตายพร้อมกับทหารทั้งหมดของตนเองในยุทธการที่ฮวังซันบ็อลเมื่อวันที่ 20 สิงหาคม ค.ศ. 660 จนกลายเป็นวีรบุรุษและเล่าขานเรื่องราวนี้สืบมาจนถึงทุกวันนี้ หลังจากนั้นไม่นานอาณาจักรแพ็กเจก็ยอมแพ้และล่มสลายในที่สุด
ก่อนหน้านั้นแม่ทัพคเยแบ็กได้สังหารลูกและเมียของตนเองเพื่อไม่ให้ตกเป็นทาสของชิลลา
กลิ่นธูปสุโขทัย

เพลงกลิ่นธูปสุโขทัย เป็นเพลงที่แต่งโดยครูไพบูลย์ บุตรขัน (4 กันยายน พ.ศ. 2459 - 29 สิงหาคม พ.ศ. 2515) และขับร้องโดยไพรวัลย์ รุ่งเพชร ที่กล่าวถึงบุคลิกภาพของคนสุโขทัยผ่านความเป็นลูกหลาน สายเลือดพ่อขุนรามคำแหง และแม่ย่าแห่งเมืองสุโขทัย นัยหนึ่งเป็นเพลงที่กล่าวถึงคนสุโขทัย จะต้องไปรับใช้ชาติเป็นทหาร ในสงครามเวียดนาม แต่ก็เคยผ่านศึกสงครามในสมรภูมิสงครามเกาหลี โดยเพลงสะท้อนให้เห็นเลือดนักสู้ของทหารกล้า ในฐานะคนสุโขทัยผู้เป็นลูกหลานพ่อขุนรามคำแหง ลูกหลานแม่ย่าสุโขทัย เป็นต้น 
ประวัติการแต่งเพลง.
ครูไพบูลย์ บุตรขัน ได้แต่งเพลงขึ้นใน พ.ศ. ระหว่างที่สถานการณ์สงครามเวียดนามกำลังเกิดขึ้น โดยใช้ฉากหลังเป็นการให้กำลังในทหารที่จะลาไปปฏิบัติหน้าที่ยังสมรภูมิเวียดนาม
เจ้าหญิงเดซีเร ฟ็อน โฮเอินท์ซ็อลเลิร์น

เจ้าหญิงเดซีเร ฟ็อน โฮเอินท์ซ็อลเลิร์น  เป็นพระธิดาพระองค์กลางและพระองค์เดียวในเจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน
พระประวัติ.
พระองค์ประสูติ ณ บาวาเรีย ประเทศเยอรมนี เป็นพระภาคิไนยในสมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระเชษฐาพระอนุชาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
เสกสมรส.
พระองค์ทรงเสกสมรสจำนวน 2 ครั้ง กับพระสวามีดังนี้
พระบุตร.
พระองค์มีพระบุตรจากการสมรสครั้งแรก 3 พระองค์ คือ
กีฬามหาวิทยาลัยแห่งประเทศไทย ครั้งที่ 45

กีฬามหาวิทยาลัยแห่งประเทศไทย ครั้งที่ 45 หรือ ราชมงคลธัญบุรีเกมส์ โดยมีมหาวิทยาลัยเทคโนโลยีราชมงคลธัญบุรี เป็นเจ้าภาพจัดการแข่งขัน พร้อมทั้งมีมหาวิทยาลัยธรรมศาสตร์ และมหาวิทยาลัยศรีนครินทรวิโรฒ ร่วมเป็นเจ้าภาพด้วย กำหนดการจัดการแข่งขัน ระหว่างวันที่ 22–31 มกราคม พ.ศ. 2561
สัญลักษณ์และตุ๊กตานำโชค.
ตราสัญลักษณ์.
ตราสัญลักษณ์ราชมงคลธัญบุรีเกมส์ คือ "บัวเงิน" ซึ่งมีองค์ประกอบมาจากประติมากรรมสัญลักษณ์รูปดอกบัวซ้อนกัน 3 ชั้น อันเป็นสัญลักษณ์ประจำมหาวิทยาลัยเทคโนโลยีราชมงคลธัญบุรี โดยเป็นเครื่องหมายแห่งความคิด ความรู้สึกร่วมกันที่จะช่วยกันพัฒนาการศึกษาด้านวิชาชีพให้เจริญก้าวหน้าและพบกับความสำเร็จ มีลักษณะรูปทรงเสมือนคบเพลิงพลังแห่งความสามัคคีและมิตรภาพ และเป็นดอกไม้ประจำจังหวัดปทุมธานี ที่จะเกิดขึ้นในการแข่งขันเกมส์กีฬา ของกีฬามหาวิทยาลัยแห่งประเทศไทย ครั้งที่ 45
คำขวัญการแข่งขัน.
<templatestyles src="แม่แบบ:คำพูด/style.css" />นวัตกรรมกีฬาสร้างสรรค์ สานสัมพันธ์มหาวิทยาลัย
การแข่งขัน.
ชนิดกีฬา.
การแข่งขันกีฬามหาวิทยาลัยแห่งประเทศไทย ครั้งที่ 45 มีการแข่งขันกีฬาทั้งหมด 39 ชนิด จะประกอบไปด้วย 10 ชนิด, กีฬาสากล 21 ชนิด, กีฬาทั่วไป 3 ชนิด, กีฬาไทย 3 ชนิด และกีฬาสาธิต 2 ชนิด
<templatestyles src="Col-begin/styles.css"/>
มิลเลียนรีซันส์

มิลเลียนรีซันส์  เป็นเพลงที่บันทึกโดยนักร้องหญิงชาวอเมริกัน เลดีกากา เป็นหนึ่งในเพลงของสตูดิโออัลบั้มที่ห้าของเธอ โจแอนน์ ปล่อยออกสู่สถานีวิทยุเมื่อวันที่ 8 พฤศจิกายน พ.ศ. 2559 โดยเธอแต่งขึ้นจากประสบการณ์เกี่ยวกับผู้ชายในชีวิตของเธอ
รายชื่อเพลงและรูปแบบ.
ดิจิทัลดาวน์โหลด – remix
แฟร์ดีนันท์ เชอร์เนอร์

แฟร์ดีนันท์ เชอร์เนอร์  เป็นนายทหารบกเยอรมัน เขาเป็นจอมพลคนสุดท้ายของนาซีเยอรมนี และได้ขึ้นดำรงตำแหน่งผู้บัญชาการใหญ่กองทัพบกต่อจากฮิตเลอร์ในสัปดาห์สุดท้ายของสงครามโลกครั้งที่สองในทวีปยุโรป
เชอร์เนอร์เป็นผู้มีความเชื่อมั่นในระบอบนาซีและกลายเป็นที่รู้จักกันดีสำหรับความโหดร้ายของเขา ในช่วงปลายสงครามโลกครั้งที่สอง เขาเป็นนายทหารที่เป็นที่โปรดปรานของฮิตเลอร์ ภายหลังสงคราม เขาถูกตัดสินว่ามีความผิดในข้อหาก่ออาชญากรรมสงครามโดยศาลในสหภาพโซเวียตและเยอรมนีตะวันตกและถูกคุมขังในดินแดนสหภาพโซเวียต เยอรมนีตะวันออกและเยอรมนีตะวันตก เขาเสียชีวิตใน ค.ศ. 1973 ซึ่งถือว่า เขาคือจอมพลเยอรมันคนสุดท้ายแห่งนาซีเยอรมนี
มัคซีมีลีอาน ฟ็อน ไวชส์

มัคซีมีลีอาน ไรช์ไฟรแฮร์ ฟ็อน ไวชส์  เป็นนายทหารบกชาวเยอรมัน เป็นนายพลในช่วงสงครามโลกครั้งที่สอง เคยเป็นผู้บัญชาการหลายกองทัพและกลุ่มทัพ รวมทั้งกองทัพที่สองในช่วงปฏิบัติการบาร์บารอสซา และกลุ่มทัพ B ในช่วงยุทธการที่สตาลินกราด
ในปี 1944 ไวชส์เป็นผู้บัญชาการกลุ่มทัพ F ประจำคาบสมุทรบอลข่าน ในการควบคุมดูแลกองทัพเยอรมันเพื่อถอนกำลังออกจากกรีซและยูโกสลาเวีย ในการพิจารณาคดีเนือร์นแบร์ก ไวชส์มีส่วนเกี่ยวข้องกับการก่ออาชญากรรมสงครามและถูกกำหนดว่าจะให้ขึ้นศาลในการพิจารณาคดีตัวประกัน แต่เขาถูกถอนชื่อออกเนื่องจากเหตุผลทางการแพทย์โดยไม่รับการตัดสิน
เทศบาลตำบลพังโคนศรีจำปา

เทศบาลตำบลพังโคนศรีจำปา เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากองค์การบริหารส่วนตำบลพังโคน เมื่อปี พ.ศ. 2555
ประวัติความเป็นมา.
เทศบาลตำบลพังโคนศรีจำปา ได้จัดตั้งเป็นเทศบาลตามประกาศลงวันที่ 24 สิงหาคม พ.ศ. 2555 โดยยกฐานะมีจากองค์การบริหารส่วนตำบลพังโคน โดยปัจจุบันยังคงใช้เป็นสำนักงานเทศบาลเรือยมาจนทุกวันนี้
การปกครอง.
เทศบาลตำบลพังโคนศรีจำปา มีเขตการปกครองครอบคลุมพื้นที่ตำบลพังโคน จำนวน 11 หมู่บ้าน ได้แก่
เทศบาลตำบลวาริชภูมิ

เทศบาลตำบลวาริชภูมิ เป็นองค์กรปกครองส่วนท้องถิ่นแห่งหนึ่งในอำเภอวาริชภูมิ จังหวัดสกลนคร
ประวัติ.
เทศบาลตำบลวาริชภูมิ ก่อตั้งในปี พ.ศ. 2499 จัดตั้งขึ้นเป็นสุขาภิบาลวาริชภูมิ ประกาศในราชกิจจานุเบกษาเมื่อวันที่ 26 มกราคม 2500 โดยมีพื้นที่สุขาภิบาลทั้งหมด 4 ตารางกิโลเมตร ต่อมาปี พ.ศ. 2542 ได้เปลี่ยนแปลงฐานะจากสุขาภิบาลเป็นเทศบาลตำบลวาริชภูมิ ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2552 
เมื่อวันที่ 24 กรกฎาคม พ.ศ. 2554 ได้มีการเปลี่ยนแปลงฐานะจากเทศบาลขนาดเล็ก เป็นเทศบาลขนาดกลาง
ต่อมาวันที่ 6 กุมภาพันธ์ พ.ศ. 2555 ได้เปลี่ยนแปลงเขตเทศบาลตำบลวาริชภูมิ โดยรับพื้นที่ หมู่ที่ 16 และบางส่วนของหมู่ที่ 1 และหมู่ที่ 2 ขององค์การบริหารส่วนตำบลวาริชภูมิ โดยอาศัยอำนาจตามความในมาตรา 12 แห่ง พระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 โดยจากมีพื้นที่เดิม 4 ตารางกิโลเมตร ขยายเพิ่มเป็น 12 ตารางกิโลเมตรจนปัจจุบัน
เทศบาลตำบลพรรณานคร

เทศบาลตำบลพรรณานคร เป็นองค์กรปกครองส่วนท้องถิ่นแห่งหนึ่งในอำเภอพรรณานิคม จังหวัดสกลนคร พื้นที่ส่วนใหญ่เป็นที่ราบเรียบถึงราบลุ่มมีแหล่งน้ำธรรมชาติ เช่น ลำน้ำอูน ห้วยอูนเฒ่า เป็นต้น นอกจากนั้นยังมีหนองน้ำซึ่งกระจายอยู่ทั่วไปภายในตำบลรวมทั้งมีคลองส่งน้ำชลประทานไหลผ่าน
การปกครอง.
เขตการปกครอง  มีจำนวนหมู่บ้านภายในเขตเทศบาล 13 หมู่บ้าน ดังนี้
เทศบาลตำบลส่องดาว

เทศบาลตำบลส่องดาว เป็นองค์กรปกครองส่วนท้องถิ่นแห่งหนึ่งในอำเภอส่องดาว จังหวัดสกลนคร อยู่ทางทิศตะวันตกของจังหวัด ห่างจากจังหวัดประมาณ 100 กิโลเมตร ใช้ระยะเวลาในการเดินทาง 1.30 ชั่วโมง
ประวัติความเป็นมา.
ตำบลส่องดาว ก่อตั้งเมื่อปี 2500 แยกจากตำบลสว่างแดนดิน อำเภอสว่างแดนดิน ราษฎรมีอาชีพหลักในการทำนา อาชีพรองทำไร่อ้อย, เลี้ยงสัตว์ รับจ้างอื่น ๆ แหล่งน้ำที่สำคัญ ลำห้วยปุงลิง – ห้วยยาม อ่างเก็บน้ำหนองกุง
โดยเมื่อปี พ.ศ. 2542 ได้รับยกฐานะจากสุขาภิบาลส่องดาว เป็น เทศบาลตำบลส่องดาว
การปกครอง.
เทศบาลตำบลส่องดาว ครอบคลุมพื้นที่ 2 ตำบล ได้แก่ ตำบลส่องดาว และ ตำบลปทุมวาปี
เทศบาลตำบลอากาศอำนวย

เทศบาลตำบลอากาศอำนวย เป็นเทศบาลตำบลแห่งหนึ่งในอำเภออากาศอำนวย จังหวัดสกลนคร เป็นชุมชนเมืองศูนย์กลางทางเศรษฐกิจของอำเภออากาศอำนวย
ประวัติ.
เมื่อวันที่ 7 กรกฎาคม 2509 แรกก่อตั้งเป็นสุขาภิบาลอากาศอำนวย ต่อมาเปลี่ยนแปลงฐานะเป็นเทศบาลตำบลอากาศอำนวย ในวันที่ 25 พฤษภาคม พ.ศ. 2542 โดยเป็นเทศบาลขนาดเล็ก มาจนถึงปัจจุบัน
เทศบาลตำบลกุสุมาลย์

เทศบาลตำบลกุสุมาลย์ เป็นเทศบาลตำบลแห่งหนึ่งในอำเภอกุสุมาลย์ จังหวัดสกลนคร  ตั้งอยู่ทางทิศตะวันออกเฉียงเหนือของจังหวัดระยะทางห่างประมาณ 40 กิโลเมตร ตามทางหลวงแผ่นดินหมายเลข 22 สายสกลนคร–นครพนม พื้นที่ส่วนใหญ่เป็นที่ราบสลับดอน บริเวณที่ราบจะปลูกพืชและเลี้ยงสัตว์ สภาพดินเป็นดินปนหินลูกรัง ในฤดูแล้งจะขาดแคลนน้ำมาก สภาพป่าไม้เป็นป่าโปร่ง มีไม้เบญจพรรณเหมาะสำหรับการหาของป่า
ประวัติ.
เมื่อปี พ.ศ. 2542 สุขาภิบาลกุสุมาลย์ ได้ยกฐานะเป็น เทศบาลตำบลกุสุมาลย์ จนถึงปัจจุบัน 
การปกครอง.
พื้นที่ในความรับผิดชอบ 4 หมู่บ้าน
มินาโมโตะ โนะ อาริโกะ

มินาโมโตะ โนะ อาริโกะ (#เปลี่ยนทาง , 1171 – 15 สิงหาคม 1257) หรือ มินาโมโตะ โนะ ไซชิ (โรมาจิ: Minamoto no Zaishi) เมื่อออกบวชได้ฉายาทางธรรม โชเมมง-อิง  พระสนมใน จักรพรรดิแห่งญี่ปุ่น โดยเป็นพระสนมใน จักรพรรดิโกะ-โทะบะ จักรพรรดิองค์ที่ 82 และเป็นพระราชมารดาของ จักรพรรดิสึชิมิกะโดะ จักรพรรดิองค์ที่ 83
ประวัติ.
พระสนมอะริโกะเกิดเมื่อ ค.ศ. 1171 เป็นบุตรสาวของนักบวชนาม โนเอ็ง (โรมาจิ: Nōen) ต่อมาได้ยกให้เป็นบุตรบุญธรรมของ ไนไดจิง ฟูจิวาระ โนะ มิจิจิกะ ต่อมาได้เข้าถวายตัวเป็นพระสนมในจักรพรรดิโกะ-โทะบะเมื่อประมาณ ค.ศ. 1195 และได้มีพระประสูติกาลพระราชโอรสพระองค์เดียวคือ เจ้าชายโทเมฮิโตะ (โรมาจิ: Tomehito-shinnō) เมื่อวันที่ 6 มกราคม ค.ศ. 1196
ใน ค.ศ. 1198 จักรพรรดิโกะ-โทบะสละราชบัลลังก์ให้กับเจ้าชายโทะเมะฮิโตะพระราชโอรสองค์ใหญ่พระชนมายุเพียง 2 พรรษาขึ้นสืบราชบัลลังก์เป็นจักรพรรดิสึชิมิกะโดะองค์จักรพรรดิจึงสถาปนาพระราชมารดาคือพระสนมอะริโกะให้มีสถานะเทียบเท่า พระราชชนนีพันปีหลวง (โรมาจิ: Kōtaigō)
หลังจาก สงครามปีโจคิว เมื่อ ค.ศ. 1221 จักรพรรดินีอะริโกะ พระราชชนนีได้ออกบวชเป็นแม่ชีมีฉายาทางธรรมว่า โชเมมง-อิง กระทั่งถึงแก่กรรมเมื่อวันที่ 15 สิงหาคม ค.ศ. 1257 ในรัชสมัย จักรพรรดิโกะ-ฟูกากูซะ
จักรพรรดิถังอู่จง

จักรพรรดิถังวู่จง (#เปลี่ยนทาง , 2 กรกฎาคม 814 – 22 เมษายน 846) พระนามเดิม หลี่ฉาน  เปลี่ยนเป็น หลี่ยาน  เมื่อก่อนจะสวรรคต จักรพรรดิองค์ที่ 17 แห่ง ราชวงศ์ถัง (ครองราชย์ : 20 กุมภาพันธ์ 840 – 22 เมษายน 846)
เจ้าชายฮูแบร์ทุส ฟ็อน โฮเอินท์ซ็อลเลิร์น

เจ้าชายฮูแบร์ทุส ฟ็อน โฮเอินท์ซ็อลเลิร์น  เป็นพระโอรสพระองค์เล็กในเจ้าชายโยฮัน เกออร์ค ฟ็อน โฮเอินท์ซ็อลเลิร์นกับเจ้าหญิงบีร์กิตตาแห่งสวีเดน
พระประวัติ.
พระองค์ประสูติ ณ บาวาเรีย ประเทศเยอรมนี เป็นพระภาคิไนยในสมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระเชษฐาและพระภคินีอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
เสกสมรส.
พระองค์ทรงเสกสมรสกับนางสาวอูทา มารีอา เคอนิช งานสมรสถูกจัดขึ้นเมื่อวันที่ 10 กรกฎาคม พ.ศ. 2543 ณ ปัลมา (มาจอร์กา) สเปน 
พระบุตร.
มีพระโอรส 1 พระองค์
เมื่อพระโอรสเพียงพระองค์เดียวสิ้นพระชนม์ลงแล้ว เจ้าชายฮูแบร์ทุสจึงทรงรับเลี้ยงพระธิดาบุญธรรม 1 พระองค์คือ
ภูมิคุ้มกันบำบัดสำหรับสารก่อภูมิแพ้

ภูมิคุ้มกันบำบัดสำหรับสารก่อภูมิแพ้  หรือ การรักษาโรคภูมิแพ้โดยการฉีดวัคซีน เป็นการรักษาทางการแพทย์ชนิดหนึ่ง ใช้สำหรับรักษาภาวะภูมิแพ้บางประเภท ส่วนใหญ่ใช้กับภาวะภูมิแพ้ต่อสิ่งแวดล้อม ต่อพิษแมลง และโรคหอบหืด ส่วนการใช้ในภาวะแพ้อาหารนั้นยังไม่มีข้อมูลชัดเจน โดยทั่วไปจึงยังไม่แนะนำให้ใช้เป็นการทั่วไป มีหลักการคือการให้ผู้ป่วยสัมผัส (expose) ต่อสารก่อภูมิแพ้ (allergen) ในปริมาณน้อยๆ แล้วค่อยๆ เพิ่มปริมาณมากขึ้น เพื่อให้ร่างกายมีปฏิกิริยาต่อสารก่อภูมิแพ้นี้เปลี่ยนแปลงไปจากเดิม
เมธิกา จีรนรภัทร

เมธิกา จีรนรภัทร (เกิด 19 มิถุนายน พ.ศ. 2542) ชื่อเดิม รมิดา ชื่อเล่น เจน และเป็นที่รู้จักในชื่อ เจนเย่ เป็นนักแสดงและนักร้องลูกครึ่งไทย-ไต้หวัน มีผลงานการแสดงละครและภาพยนตร์ และเป็นอดีตสมาชิกเกิร์ลกรุปซิสซี่ ปัจจุบันเป็นนักแสดงอิสระ
ประวัติ.
เมธิกาเกิดเมื่อวันที่ 19 มิถุนายน พ.ศ. 2542 สำเร็จการศึกษาระดับชั้นมัธยมศึกษาจากโรงเรียนสารสาสน์วิเทศบางบอนด้วยวิธีสอบเทียบ แล้วเข้าศึกษาระดับปริญญาตรี หลักสูตรนานาชาติ ที่ภาควิชาการสื่อสารแบรนด์ คณะนิเทศศาสตร์ มหาวิทยาลัยกรุงเทพ สำเร็จการศึกษาเมื่อวันที่ 12 พฤศจิกายน พ.ศ. 2563
การงาน.
เมธิกาเคยเรียนเต้นกับชาวเกาหลี และเข้ารับการคัดเลือกเป็นศิลปินในประเทศเกาหลีใต้ของเจวายพีเอนเตอร์เทนเมนต์กับวายจีเอนเตอร์เทนเมนต์ แต่ไม่ผ่าน
ใน พ.ศ. 2557 เมธิกาเข้าประกวดมิสทีนไทยแลนด์ 2014 ได้รางวัลรองชนะเลิศอันดับที่ 2
ใน พ.ศ. 2559 เมธิกาได้รับบทนำในภาพยนตร์จีนเรื่อง "หวั่วเตอะเสฺวเคอหนานเฉิน" ซึ่งออกฉายในปีถัดมา
ใน พ.ศ. 2562 จีเอ็มเอ็มทีวีจัดตั้งเกิร์ลกรุปชื่อซิสซี่ โดยมีเมธิกาเป็นสมาชิกพร้อมกับพลอยชมพู ศุภทรัพย์ สรัลชนา อภิสมัยมงคล และรัตท์ริชา ประภากิติ ทั้งหมดเป็นนักแสดงของจีเอ็มเอ็มทีวี
วันที่ 16 ตุลาคม พ.ศ. 2567 มีประกาศว่า เมธิกาสิ้นสุดสัญญากับจีเอ็มเอ็มทีวี และเกิร์ลกรุปซิสซี่ยุติบทบาท
วันที่ 2 มีนาคม พ.ศ. 2568 มีประกาศว่า เมธิกาจะรับบทแนวแซฟฟิก (หญิงรักหญิง) คู่กับสุภัสสรา ธนชาต ก่อนหน้านี้ทั้งสองได้รับบทเป็นคู่รักกันในมิวสิกวิดีโอเพลง "แค่เอาคืน" ของกุลมาศ สารสาส เผยแพร่เมื่อวันที่ 30 มกราคม พ.ศ. 2568 ต่อมาในวันที่ 26 มีนาคม พ.ศ. 2568 มีประกาศว่าเมธิกาและสุภัสสราจะรับบทเป็นคู่รักกันในซีรีส์ชื่อ "รับ(รัก)ออกแบบ"
จักรพรรดิถังยี่จง

จักรพรรดิถังอี้จง (#เปลี่ยนทาง , 28 ธันวาคม 833 – 15 สิงหาคม 873) พระนามเดิม หลี่เหวิน  ต่อมาเปลี่ยนพระนามเป็น หลี่ฉุย  จักรพรรดิองค์ที่ 19 แห่ง ราชวงศ์ถัง (ครองราชย์ : 13 กันยายน 859 – 15 สิงหาคม 873) ในรัชสมัยของพระองค์นับได้ว่าเป็นจุดเริ่มต้นแห่งความเสื่อมถอยของราชวงศ์ถังเพราะทั้งขึ้นภาษีระดับมหาโหดเอาแต่ลุ่มหลงสุรานารีหากการแสดงใดถูกพระทัยก็จะพระราชทานยศขุนนางให้และผลาญพระราชทรัพย์ที่พระราชบิดาเก็บสะสมรวมถึงเกิดโรคระบาดไปทั่วทำให้เกิดกบฏทั่วแผ่นดิน
ออล-โฟร์-วัน

ออล-โฟร์-วัน  เป็นกลุ่มนักร้องแนวป็อปและอาร์แอนด์บี สัญชาติอเมริกัน มีเพลงฮิต "I Swear" จากอัลบั้มเปิดตัวในชื่อตัวเอง ปี ค.ศ. 1994 วงประกอบด้วยสมาชิก เจมี โจนส์, ดีเลียส เคนเนดี, อัลเฟรด เนวาเรซ และโทนี บอโรเวียก สมาชิกทั้งหมดมาจากแอนทิโลปวัลเลย์ และโมฮาวี ในแคลิฟอร์เนีย วงมียอดขาย 22 ล้านชุดทั่วโลก
โนแลน นอร์ท

โนแลน แรมซีย์ นอร์ท  (เกิด 31 ตุลาคม ค.ศ. 1970) เป็นนักแสดงและนักพากย์เสียงชาวอเมริกัน เขาเป็นผู้พากย์เสียงตัวละครอย่าง นาธาน เดรก จากเกมชุดอันชาร์ทิด เดสมอนด์ ไมลส์ จากเกมชุด"อัสแซสซินส์ครีด" โกสต์ จากเกม"เดสตินี" และ"เดสตินี 2" ของบริษัทบันจี เพนกวิน ในแฟรนไชส์วิดีโอเกม' มีโป เดอะจีโอแมนเซอร์ ใน"โดตา 2" กัปตันมาร์ติน วอล์กเกอร์ในเกม' เดวิด ในเกม"เดอะลาสต์ออฟอัส" ตัวละครหลายตัวในสื่อค่ายมาร์เวล (เป็นที่โด่งดังจากเดดพูล) ซูเปอร์บอย ในละครชุด"ยังจัสติซ" เขาเป็นหนึ่งในนักพากย์ตัวเลือกให้พากย์บอสในเกม"เซนส์โรว์ IV" และเอดเวิร์ด ริชโตเฟน ในเกม"คอลออฟดิวตี" เนื้อเรื่องซอมบี
สถานีรถไฟรปปงงิ

สถานีรถไฟรปปงงิ (; โรมาจิ: "Roppongi-eki") เป็นสถานีรถไฟใต้ดินในย่านรปปงงิ ตั้งอยู่ในเขตมินาโตะ กรุงโตเกียว ให้บริการรถไฟโตเกียวเมโทรสายฮิบิยะกับรถไฟใต้ดินโทเอสายโอเอโดะ 
ชานชาลา.
รถไฟใต้ดินโทเอ.
ชานชาลา 1 ตั้งอยู่ชั้นใต้ดินที่ 7, ชานชาลา 2 ตั้งอยู่ชั้นใต้ดินที่ 5
กีฬาว่ายน้ำในซีเกมส์ 2017

กีฬาว่ายน้ำในซีเกมส์ 2017 จัดขึ้นที่ศูนย์กีฬาทางน้ำแห่งชาติ ในบูกิตจาลิล, ประเทศมาเลเซีย ตั้งแต่วันที่ 18–26 สิงหาคม ระเบียบวินัยกีฬาทางน้ำมี 38 รายการแบ่งออกเป็น : ชาย 20 ประเภท และ หญิง 20 ประเภท
ประเทศที่เข้าร่วมการแข่งขัน.
<templatestyles src="Div col/styles.css"/>
สรุปเหรียญรางวัล.
ตารางเหรียญรางวัล.
      ประเทศเจ้าภาพ
อภินิหาร ฮาติม

อภินิหาร ฮาติม  เป็นละครโทรทัศน์ที่ถ่ายทำเมื่อปี ค.ศ. 2013 กล่าวถึงเรื่องราวการผจญภัยของของ ฮาติม นำแสดงโดย ราเบียร์ ซิงห์, ปูชา บาเนอร์จี ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 21.00 น. - 22.00 น.
เนื้อเรื่อง.
เรื่องราวของชายธรรมดาผู้มีนามว่า ฮาติม ซึ่งได้รับพลังปาฏิหาริย์จากพระเจ้า จนทำให้เค้าเป็นบุรุษยอดมหามนุษย์ ฮาติม ได้รับภารกิจให้ปราบท่านลอร์ดปีศาจร้ายซัชฮัม แต่ภารกิจครั้งนี้ เค้าต้องเดินทางหาคำตอบ 7 ข้อ ซึ่งเป็นคำถามปริศนาที่ยากเกินกว่าใครจะหาคำตอบในโลกใบนี้ได้ สู่ภารกิจการไขปริศนาอันลี้ลับนี้ทำให้ฮาติมต้องผจญภัยต่อสู้กับเหล่าปีศาจร้ายเพื่อหาคำตอบให้กับคำถามทั้ง 7 ข้อ เรื่องราวการเดินทางของฮาติมและเพื่อนๆจะเป็นอย่างไร ติดตามได้ใน "อภินิหาร ฮาติม"
อัสแซสซินส์ครีด ออริจินส์

อัสแซสซินส์ครีด ออริจินส์  เป็นซีรีส์เกมอิงประวัติศาสตร์ในรูปแบบแอ็คชันผจญภัย พัฒนาโดย ยูบิซอฟท์ มอนทรีออล และจัดจำหน่ายโดย ยูบิซอฟท์ เป็นเกมภาคหลักชุดที่สิบในซีรีส์เกมอัสแซสซินส์ครีด ซึ่งเป็นภาคต่อจากเกมอัสแซสซินส์ครีด ซินดิเคท ในปี 2015 โดยมีการกำหนดวางจำหน่ายวันที่ 27 ตุลาคม 2017 สำหรับเครื่องเล่นเพลย์สเตชัน 4 ,เอกซ์บอกซ์ วัน และไมโครซอฟท์ วินโดวส์
รูปแบบการเล่น.
ในรูปแบบการเล่นนั้น อัสแซสซินส์ครีด ออริจินส์ จะเป็นเกมในรูปแบบโอเพนเวิลด์ โดยใช้ในการเดินทางในรูปแบบเท้า , ขี่ม้า, ขี่หลังอูฐ และเรือขนาดเล็ก ในด้านเนื้อเรื่องภายในเกมนั้น ผู้เล่นจะต้องดำเนินภารกิจตามเควส์ที่ตั้งไว้ เพื่อดำเนินความคืบหน้าในเรื่องราวต่าง ๆ ในเกม และจะได้รับคะแนนประสบการณ์พร้อมได้รับทักษะใหม่ ๆ ในเกมอีกด้วย ส่วนนอกเนื้อเรื่อง ผู้เล่นสามารถเล่นได้อย่างอิสระ โดยสามารถสำรวจสถานที่เพื่อดำเนินภารกิจ , ปลดล็อกอาวุธและอุปกรณ์ต่าง ๆ ซึ่งในเกมนี้จะต่างจากเกมก่อนหน้าในซีรีส์นี้ คือโหมด "Eagle Vision" ซึ่งจะช่วยให้ผู้เล่นสามารถสำรวจพื้นที่สามารถระบุจุดของศัตรูและวัตถุนั้น จะแทนที่ด้วยนกอินทรีเป็นเพื่อน แต่ไม่มีการเปลี่ยนในคุณสมบัตินี้
ในการเล่นเกมในภาคนี้ จะยังคงในรูปแบบเล่นคนเดียวเช่นเดิม ไม่มีโหมดเล่นหลายคนเหมือนกับภาคที่แล้ว
เนื้อเรื่อง.
โดยเนื้อเรื่องนั้น จะเล่าเรื่องราวย้อนไปในยุคอียิปต์โบราณต้นกำเนิดของภราดรภาพมือสังหาร ทำหน้าที่พิทักษ์อาณาจักรจากภัยคุกคามและผจญภัยในอียิปต์โบราณ ที่มีทั้งพีระมิด วิหาร หลุมศพ แม่น้ำไนล์ โอเอซิส และทะเลทราย ซึ่งผู้เล่นรับบทเป็นผู้ชายในนามชื่อ Bayek of Siwa เพื่อไปต่อสู้กับกลุ่มคอรัปชั่นของอียิปต์ โดยฉากของเกมนั้นจะไปเน้นที่เมืองทางตอนเหนือของประเทศอียิปต์ติดกับทะเลเมดิเตอร์เรเนี่ยน อย่าง Memphis และ Alexandria ไปจนถึงเมืองพีระมิดแห่ง Giza
การพัฒนา.
Ashraf Ismail ผู้พัฒนาเกมอัสแซสซินส์ครีด ออริจินส์ ในยูบิซอฟท์ มอนทรีออล ได้มีการออกมาพูดถึงเนื้อเรื่องของเกม โดยเผยว่า
"“ ตัวเกม Assassin’s Creed Origins จะยังคงมีเรื่องราวอยู่ในเส้นเดียวกันกับ Assassin’s Creed ภาคก่อนๆ เพียงแต่ภาคนี้ เราจะหนักไปที่ความเป็นตำนานมากขึ้น เรื่องราวโดยส่วนใหญ่จะเน้นไปที่ความเป็นพี่น้องช่วยเหลือซึ่งกันและกันมากกว่า อีกทั้งยังมีการอิงเรื่องราวของสัญลักษณ์และพิธีกรรมต่างๆด้วย “"
อำนาจ พุกศรีสุข

พลตรี อำนาจ พุกศรีสุข (8 พฤษภาคม พ.ศ. 2502 – 14 พฤษภาคม พ.ศ. 2564) เป็นผู้ฝึกสอนมวยไทยสายโคราช ผู้สืบทอดวิชาจากครูบัว วัดอิ่ม (ร้อยโท บัว นิลอาชา)
ทั้งนี้ พลตรี อำนาจ ยังเป็นผู้ฝึกสอนมวยไทยสายโคราชแก่นักแสดงนำภาพยนตร์อย่างจา พนม และสำเร็จ เมืองพุทธ
ประวัติ.
พลตรี อำนาจ พุกศรีสุข รับราชการในตำแหน่งนายทหารปฏิบัติการ กรมยุทธศึกษาทหารบก กองทัพบกไทย ก่อนเกษียณอายุราชการ
เขาเป็นผู้ฝึกสอนมวยไทยสายโคราชแก่สถานศึกษา, หน่วยงานราชการทั้งในและต่างประเทศ รวมถึงมีผลงานวิชาการที่ได้รับการตีพิมพ์ในนิตยสารเวิร์ลมวยไทย ตลอดจนสื่อการสอน และหลักสูตรมวยไทย
นอกจากนี้ ในวันที่ 6 กุมภาพันธ์ พ.ศ. 2555 ได้มีการจัดงานวันมวยไทย ขึ้นที่เวทีกลางแจ้ง ณ ศูนย์วัฒนธรรมแห่งประเทศไทย ซึ่งเขาได้รับเกียรติเป็นหนึ่งในตัวแทนครูมวยไทย 5 สาย ที่ทำการรำไหว้ครูมวยไทย ร่วมกับยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), รศ.ดร.สมพร แสงชัย (มวยไทยท่าเสา และพระยาพิชัยดาบหัก) และจรัสเดช อุลิต (มวยไทยพลศึกษา)
วันที่ 15 พฤษภาคม พ.ศ. 2564 พระบาทสมเด็จพระวชิรเกล้าเจ้าอยู่หัวโปรดเกล้าโปรดกระหม่อมฯพระราชทานอาบหลวงอาบศพ โกศแปดเหลี่ยม และสวดพระอภิธรรม ณ วัดบางปรงธรรมโชติการาม
ต่อมาวันที่ 24 พฤษภาคม พ.ศ. 2564 พระบาทสมเด็จพระวชิรเกล้าเจ้าอยู่หัวโปรดเกล้าโปรดกระหม่อมฯพระราชทานเพลิงศพ
ชีวิตส่วนตัว.
พลตรี อำนาจ พุกศรีสุข มีลูกสาวชื่ออรรณิกา พุกศรีสุข ซึ่งเป็นภรรยาของวิธวัฒน์ สิงห์ลำพอง
มรดกสืบทอด.
พลตรี อำนาจ พุกศรีสุข เป็นผู้สืบทอดมวยไทยสายโคราช ซึ่งได้ชื่อว่า มวยไทยนวรัช โดยเป็นรูปแบบที่บูรณาการจากองค์ความรู้ต่าง ๆ ที่สามารถสืบค้นได้ใน 9 รัชกาล
โต้วเจี้ยนเต๋อ

โต้วเจี้ยนเต๋อ (#เปลี่ยนทาง ,573 – 3 สิงหาคม 621) เป็นผู้นำของกลุ่มกบฏชาวนาที่ลุกขึ้นต่อต้านการปกครองของ จักรพรรดิสุยหยาง ช่วงใกล้ถึงจุดสิ้นสุดของ ราชวงศ์สุย โดยทั่วไปถือว่าเป็นคนจิตใจดีและมีความสามารถมากที่สุดของผู้นำกบฏชาวนาในช่วงนั้นในที่สุดเขาก็สามารถยึดเขต มณฑลเหอเป่ย์ ในปัจจุบันและประกาศตัวเองในขั้นต้นว่าเป็น ฉางเล่อหวัง แล้วก็เซี่ยหวัง
ในฤดูใบไม้ผลิ ค.ศ. 617 โต้วได้เข้ายึดดินแดนบริเวณ มณฑลเหอเป่ย์ เป็นฐานที่มั่นพร้อมกับสถาปนาตนเองเป็น ฉางเล่อกงหวัง  ก่อนจะเปลี่ยนเป็น เซี่ยกงหวัง  เมื่อฤดูร้อน ค.ศ. 619 ภายหลังจากที่ หวังซื่อชง อีกหนึ่งผู้นำกบฏได้ทำการปลด จักรพรรดิสุยกง ลงจากราชบัลลังก์พร้อมกับตั้งรัฐเจิ้งขึ้นมา
ภายหลังจาก ยุทธการที่ด่านเฮาโล เมื่อวันที่ 28 พฤษภาคม ค.ศ. 621 โต้วยอมแพ้แก่กองทัพถังแต่ก็ถูกสังหารเมื่อวันที่ 3 สิงหาคม ปีเดียวกัน